ഭക്തിനിര്ഭരമായി ശ്രീനാരായണ ഗുരുദേവ ജയന്തി ആഘോഷം ഇടുക്കി: ജില്ലയില് ഭക്തിനിര്ഭരമായി ശ്രീനാരായണ ഗുരുദേവ ജയന്തി ആഘോഷം. തൊടുപുഴ യുണിയനിലെ 46 ശാഖകളിലും ഭവനങ്ങളിലും കോവിഡ് പ്രോട്ടോക്കോള് പാലിച്ച് ശ്രീനാരായണ ഗുരുദേവ ജയന്തി ആഘോഷിച്ചു.എസ്.എന്.ഡി.പി യോഗം തൊടുപുഴ യൂണിയന് പ്രതിമാ മന്ദിരത്തില് നടന്ന ചടങ്ങില് ക്ഷേത്രം മേല്ശാന്തി വൈക്കം ബെന്നി ശാന്തിയുടെ മുഖ്യകാര്മികത്വത്തില് ഗുരുപൂജ, സമൂഹപ്രാര്ഥന എന്നിവ നടന്നു. യൂണിയന് വൈസ് ചെയര്മാന് ഡോ.കെ. സോമന് പതാക ഉയര്ത്തി. യൂണിയന് കണ്വീനര് ജയേഷ് വി. ജയന്തി സന്ദേശം നല്കി. ഡയറക്ടര് ബോര്ഡംഗം ഷാജി കല്ലാറയില്, യൂണിയന് പോഷക സംഘടനാ ഭാരവാഹികളായ പി.ജെ. സന്തോഷ് ശരത്ചന്ദ്രന്, സ്മിത ഉല്ലാസ് തുടങ്ങിയവര് പങ്കെടുത്തു. കരിമണ്ണൂര്: ശ്രീനാരായണ ജയന്തി ആഘോഷം കരിമണ്ണൂര് ശാഖയില് വിവിധ പരിപാടികളോടെ നടത്തി. ഗുരുമന്ദിരത്തില് ശാഖാ വൈസ് പ്രസിഡന്റ് എന്.ആര്. ചന്ദ്രശേഖരന്റെ അധ്യക്ഷതയില് നടന്ന യോഗം യൂണിയന് കണ്വീനര് ജയേഷ് വി. ഉദ്ഘാടനം ചെയ്തു. യൂണിയന് വൈസ് ചെയര്മാന് ഡോ.കെ.സോമന് ജയന്തി സന്ദേശം നല്കി. എസ്.എസ്.എല്.സി, പ്ലസ്ടു പരീക്ഷയില് ഉന്നത വിജയം കരസ്ഥമാക്കിയ കുട്ടികള്ക്ക് മെമെന്റോയും ക്യാഷ് അവാര്ഡും എന്.ആര്. .നാരായണനും രവിവാര പാഠശാല നടത്തിയ ഓണ്ലൈന് ക്വിസ് മല്സരത്തിലെ വിജയികള്ക്ക് ക്യാഷ് അവാര്ഡ് വിതരണം എന്.എം. കമലാക്ഷി ടീച്ചറും സരള ദേവി ടീച്ചറും മികച്ച യുവകര്ഷകനെ ആദരിക്കല് വി.എന്. ബാബുരാജും നിര്വഹിച്ചു. വി.എന്. രാജപ്പന്, സൈലേഷ്. എന്. ഇടമറുക് തുടങ്ങിയവര് പ്രസംഗിച്ചു. തൊടുപുഴ: ടൗണ് ശാഖയില് നടന്ന ജയന്തി ആഘോഷം യൂണിയന് കണ്വീനര് ജയേഷ് വി.ഉദ്ഘാടനം ചെയ്തു. ശാഖാ വൈസ് പ്രസിഡന്റ് വിജയന് മാടവനയുടെ അധ്യക്ഷതയില് നടന്ന യോഗത്തില് ഡോ.കെ.സോമന് മുഖ്യപ്രഭാഷണവും മഞ്ചു സുഭാഷ് ജയന്തി സന്ദേശവും നടത്തി. ചടങ്ങില് 60 വയസ് കഴിഞ്ഞ 19 പേര്ക്ക് പെന്ഷന്, മംഗല്യ സഹായ നിധി തുടങ്ങിയ ക്ഷേമപദ്ധതികളുടെ വിതരണം, എസ്.എസ്.എല്.സി, പ്ലസ്ടു പരീക്ഷയില് ഉന്നത വിജയം കരസ്ഥമാക്കിയ കുട്ടികള്ക്ക് മെമെന്റോ വിതരണം, ഓണക്കിറ്റ് വിതരണം ഇടുക്കി ബാഡ്മിന്റണ് അണ്ടര് ലെവല് മല്സരങ്ങളില് വിജയിച്ചവരെ ആദരിക്കല് എന്നിവ നടന്നു. കെ.എം. പീതാംബരന്, മാനേജിങ് കമ്മിറ്റിയംഗങ്ങള് തുടങ്ങിയവര് പ്രസംഗിച്ചു. ഉടുമ്ബന്നൂര്: ശാഖയില് നടന്ന ഗുരുദേവ ജയന്തി ആഘോഷം യൂണിയന് കണ്വീനര്ജ ജയേഷ് വി. ഉദ്ഘാടനം ചെയ്തു. ശാഖാ പ്രസിഡന്റ് പി.ടി. ഷിബു അധ്യക്ഷത വഹിച്ചു. ഡോ.കെ.സോമന് മുഖ്യപ്രഭാഷണം നടത്തി. സി.കെ.അജിമോന് എന്ഡോവ്മെന്റ് വിതരണം നടത്തി. പി.കെ..രാമചന്ദ്രന്, പി.ജി..മുരളീധരന്, ഗിരിജാ ശിവന്, തുടങ്ങിയവര് പ്രസംഗിച്ചു. മറ്റു ശാഖകളിലും ജയന്തി ആഘോഷം കോവിഡ് പ്രോട്ടോക്കോള് പാലിച്ച് നടന്നു. ചെറുതോണി: ശ്രീനാരായണ ഗുരു ദേവന്റെ 167ാമത് ജയന്തി ആഘോഷങ്ങള് ഇടുക്കി എസ്.എന്. ഡി.പി യൂണിയനില് നടത്തി. യൂണിയന് പ്രസിഡന്റ് പി. രാജന് പതാക ഉയര്ത്തി. യൂണിയന് സെക്രട്ടറി സുരേഷ് കോട്ടയ്ക്കകത്ത് ജയന്തി സന്ദേശം നല്കി. യൂണിയന് വൈസ് പ്രസിഡന്റ് അഡ്വ.കെ ബി സെല്വം, യോഗം ഡയറക്ടര് സി പി ഉണ്ണി, മുന് വൈസ് പ്രസിഡന്റ് പി.എന് സതീശന്, യൂണിയന് കൗണ്സിലര്മാരായ മനേഷ് കുടിക്കയത്ത്, ജോബി കണിയാംകുടി, അനീഷ് പച്ചിലാം കുന്നേല്, വിജയകുമാര് കോട്ടൂര് തുടങ്ങിയവര് പങ്കെടുത്തു. ഇടുക്കി യൂണിയന്റെ കീഴിലുള്ള മുഴുവന് ശാഖകളിലും പതാക ഉയര്ത്തി. ഗുരുപൂജയും പ്രാര്ഥനയും നടത്തി ഗുരു ജയന്തി ആഘോഷിച്ചു. നെടുങ്കണ്ടം: ചതയ ദിനാഘോഷങ്ങളുടെ ഭാഗമായി പച്ചടി ശ്രീധരന് നെടുങ്കണ്ടം എസ്.എന്.ഡി.പി. യൂണിയന്റെ ഓഫീസിലും വിവിധ ശാഖകളിലും പതാക ഉയര്ത്തുകയും പ്രത്യേക പ്രാര്ഥനകള് നടത്തുകയും ചെയ്തു. കോവിഡ് നിയന്ത്രണങ്ങളുടെ പശ്ചാത്തലത്തില് ഇത്തവണ വീടുകള് കേന്ദ്രീകരിച്ചാണ് ആഘോഷങ്ങള് നടത്തിയത്. യൂണിയന് ഓഫീസില് ശ്രീനാരായണ ഗുരുദേവന്റെ ലോകത്തിലെ ഏറ്റവും വലിയ പഞ്ചലോഹ വിഗ്രഹമായ സഹ്യാദ്രിനാഥന് നാരായണഗുരു പീഠത്തില് ചതയദിന ആഘോഷത്തോടനുബന്ധിച്ച് യൂണിയന് പ്രസിഡന്റ് സജി പറമ്ബത്ത് പതാക ഉയര്ത്തി. ലോകത്തിന്റെ യശസിനും സമാധാനത്തിനും ഗുരുദേവ ദര്ശനങ്ങള് ഏറെ അന്വര്ഥമാണെന്ന് ശിവഗിരിമഠം ഗുരുപ്രകാശം സ്വാമികള് ചതയദിന സന്ദേശത്തില് പറഞ്ഞു. തുടര്ന്ന് ഉമാമഹേശ്വര ക്ഷേത്രം മേല്ശാന്തി രജീഷ് ശാന്തികളുടെ മുഖ്യകാര്മികത്വത്തില് ഗുരു പീഠത്തില് അഷ്ടോത്തര മന്ത്രാര്ച്ചനയും ഗുരുപൂജയും നടന്നു. യൂണിയന് സെക്രട്ടറി സുധാകരന് ആടിപ്ലാക്കല്, ബോര്ഡ് മെമ്ബര് കെ.എന്. തങ്കപ്പന്, വൈസ് പ്രസിഡന്റ് കല്ലാര് രമേശ് കൗണ്സില് അംഗങ്ങളായ എന്. ജയന്, പി. മധു, ബാബു, കെ.പി. സുരേഷ്, പഞ്ചായത്ത് കമ്മിറ്റി അംഗങ്ങളായ സജി ചാലില്, ശാന്തമ്മ ബാബു, വനിതാ സംഘം, യൂത്ത് മൂവ്മെന്റ്, ശാഖാ നേതാക്കള്, സൈബര് സേന, കുമാരി കുമാര സംഘം നേതാക്കള് തുടങ്ങിയവര് പങ്കെടുത്തു.